
Agenda Fforwm Cynghori’r DU – Cymru, Gwanwyn 2026

	Amser
	Eitem ar yr Agenda
	Arweinydd

	13:00 – 13:05
	Gair o groeso a chyflwyniadau’r Cadeirydd
	Carrie MacEwen

	13:05 – 13:10
	Yr wybodaeth ddiweddaraf am y camau gweithredu o’r cyfarfod blaenorol
	Gethin Matthews-Jones

	13:10 – 13:20
	Sylwadau agoriadol y Prif Weithredwr a sylwadau’r
aelodau
	Charlie Massey

	13:20 – 13:30
	Cyflwyniad Allanol
Treat us like people, not numbers: The People’s Principles as a
practical framework for better care.
	Alyson Thomas, Llais

	13:30 – 13:40
	Cyflwyniad GMC
Future of Education and Career Development: Improving the
System for Patients, Doctors, and Employers.
	Push Mangat

	13:40 – 14:50
	Trafodaeth yr aelodau
Sut gallwn ni gydweithio i greu’r amodau ar gyfer llwybrau dysgu a gyrfa mwy hyblyg?
Sut gall hyblygrwydd mewn hyfforddiant a gyrfaoedd gael effaith gadarnhaol ar ganlyniadau cleifion, a sut gallwn weithio gyda’n gilydd i ddylanwadu ar hynny?
Pa gamau y gall cyflogwyr ac aelodau UKAF eu cymryd i gefnogi meddygon a gyflogir yn lleol nad ydynt yn rhan o raglen hyfforddi ffurfiol, ond sy’n dysgu drwy brofiad?
	Carrie MacEwen

	14:50 – 15:00
	Crynodeb ac Unrhyw Fater Arall
	Charlie Massey

	15:00
	Cau
	












Mae’r GMC yn elusen sydd wedi ei chofrestru yng Nghymru a Lloegr (1089278) a’r Alban (SC037750).





	Teitl yr Adroddiad:
	Diweddariad i'r Aelodau ar gyfer Fforwm Cynghori’r DU, GMC Cymru – 12 Mai 2026

	Adroddiad gan:
	Gethin Matthews-Jones Pennaeth GMC Cymru gethin.matthews-jones@gmc-uk.org




1 [bookmark: New_Deputy_Medical_Director_appointed][bookmark: Our_activity_in_Wales]Mae’r papur hwn yn rhoi’r wybodaeth ddiweddaraf am ein gwaith i fwrw ymlaen â blaenoriaethau allweddol ers cyfarfod diwethaf Fforwm Cynghori’r DU – Cymru, a gynhaliwyd ar 16 Hydref 2025.

Penodi Dirprwy Gyfarwyddwr Meddygol newydd
2 Yn 2025 rhoddodd ein Dirprwy Gyfarwyddwr Meddygol, yr Athro Sue Carr, wybod i ni ei bod yn bwriadu ymddeol o’r GMC, ar ôl chwe blynedd yn y rôl. Penodwyd yr Athro Alan Denison i gymryd lle Sue, ac ymunodd yr Athro Denison â’r GMC ym mis Mawrth 2026.
3 Cyn hynny, yr Athro Denison oedd Deon Ôl-raddedig Gogledd yr Alban; mae ganddo gyfoeth o arbenigedd a phrofiad ar ôl gweithio fel radiolegydd ymgynghorol yn Aberdeen ers 2006, ac fel Cydymaith Addysg GMC am wyth mlynedd.

4 Yn ei rôl newydd, bydd yn cefnogi ein Cyfarwyddwr Meddygol, yr Athro Pushpinder Mangat, gan weithio gyda sefydliadau allweddol ym maes addysg a hyfforddiant meddygol ar draws y DU. Bydd hefyd yn darparu cyngor clinigol i helpu i lywio polisïau a phrosiectau.

Ein gweithgarwch yng Nghymru
5 Mae ein Cynghorydd Cyswllt Cyflogwyr (ELA) yn dal i gefnogi Swyddogion Cyfrifol drwy roi cyngor ar reoli pryderon ynghylch addasrwydd i ymarfer ac argymhellion ailddilysu. Mae ein Cynghorydd Cyswllt Cyflogwyr yn nodi'r themâu a'r meysydd blaenoriaeth sy’n dod i’r amlwg yn y trafodaethau hyn ac yn sicrhau bod swyddogion cyfrifol yn cael eu cyfeirio at ddarpariaeth allgymorth berthnasol, gan helpu i gyflwyno gweithdai rhyngweithiol pan fydd hynny’n briodol. Mae hi’n dal i gefnogi Swyddogion Cyfrifol / Cyfarwyddwyr Meddygol Cymru Gyfan gyda’u gwaith i wella tegwch a chysondeb wrth ymdrin â phryderon a’u huwchgyfeirio i’r GMC, gan hefyd ystyried alinio â meysydd gwaith eraill fel Safonau Cydraddoldeb Hiliol y Gweithlu (Llywodraeth Cymru) ac osgoi niwed i weithwyr drwy ymchwiliadau (Addysg a Gwella Iechyd Cymru / y Gymdeithas Rheoli Pobl Gofal Iechyd). Mae hi wedi helpu’r grŵp i ddatblygu fframwaith arferion da, sydd wrthi’n cael ei gwblhau’n derfynol, ac mae hi’n gweithio gydag NHS Resolution ar ddarparu hyfforddiant ar y cyd i’r rheini sy’n delio â phryderon. Mae’r gwaith hwn yn digwydd ar lefel Cymru gyfan, a bydd yn gwneud cyfraniad pwysig at ddyheadau’r GMC ar gyfer Atgyfeiriadau Tecach gan Gyflogwyr a’r rhaglen cydraddoldeb, amrywiaeth a chynhwysiant ehangach.
6 Rhwng mis Hydref 2025 a mis Mai 2026, darparodd ein Cynghorwyr Cyswllt Rhanbarthol gyfleoedd dysgu a datblygu i 801 o feddygon, a 463 o fyfyrwyr dros 33 o weithdai rhyngweithiol. Roedd y sesiynau hyn yn ymdrin ag ystod eang o bynciau, gan gynnwys ein canllawiau craidd, datblygu diwylliannau cadarnhaol, sgyrsiau adborth tecach, arweinyddiaeth dosturiol, gweithio’n effeithiol mewn tîm, cynnal proffesiynoldeb, a phrosesau cynefino effeithiol ar gyfer graddedigion meddygol rhyngwladol.
7 Mae'r gweithgarwch allgymorth a chyrhaeddiad yng Ngogledd Cymru wedi parhau i ehangu, gyda gweithdai’n cael eu cynnal ym Mwrdd Iechyd Prifysgol Betsi Cadwaladr ac yn Ysgol Feddygol Prifysgol Bangor. Ers mis Hydref, mae’r prif uchafbwyntiau wedi cynnwys rhaglen diwrnod llawn a oedd yn darparu gwell cymorth i feddygon sy’n raddedigion meddygol rhyngwladol yn y gorllewin, ochr yn ochr â chwe gweithdy penodol ar gyfer myfyrwyr meddygol Blwyddyn 3 a Blwyddyn 5. Mae’r sesiynau hyn wedi cael derbyniad cadarnhaol, ac maent yn cryfhau’r berthynas â meddygon preswyl yn ogystal â myfyrwyr meddygol. Mae’r trefniadau terfynol hefyd yn eu lle ar gyfer gweithdai cydweithredol y GMC/NMC/HCPC ar gyfer Timau Amlddisgyblaethol Pediatrig YG, yn ogystal â gweithdai’r GMC/NMC ar gyfer Timau Amlddisgyblaethol Bydwreigiaeth ar draws y tri safle acíwt. Mae’r ddwy raglen yn canolbwyntio ar Empathi ar Waith: Trawsnewid Gwrthdaro drwy Arweinyddiaeth Dosturiol.
8 Ledled Cymru, mae ein gwaith allgymorth yn dal i ganolbwyntio ar ddatblygu diwylliannau sefydliadol cadarnhaol; cefnogi ymdriniaeth deg a thosturiol â phryderon; hyrwyddo amgylcheddau cefnogol i raddedigion meddygol rhyngwladol drwy well gweithgarwch cynefino; a darparu gweithdai i oruchwylwyr sy’n arwain timau amlddisgyblaethol diwylliannol amrywiol. Rydym yn dal i ymateb i geisiadau uniongyrchol gan fyrddau iechyd a phrifysgolion, ac yn darparu sesiynau wedi’u teilwra i fynd i’r afael ag anghenion lleol penodol.
9 Fel rhan o’n gweithgarwch polisi a materion allanol, rydym wedi rhannu data o’n hadroddiadau ar gyflwr addysg ac ymarfer meddygol, yr Arolwg Hyfforddiant Cenedlaethol a ffynonellau eraill, â nifer o randdeiliaid gan gynnwys gyda’r Prif Swyddog Meddygol fel rhan o’n gwaith ymgysylltu parhaus ar ein cyd-flaenoriaeth, sef arweinyddiaeth feddygol. Rydym hefyd wedi rhoi adborth ar Strategaeth Addysg AaGIC a Chynllun Bwrsariaeth GIG Cymru a ariennir gan Lywodraeth Cymru.


Diwygio rheoleiddio
10 Ar 24 Mawrth 2026, lansiodd yr Adran Iechyd a Gofal Cymdeithasol ei hymgynghoriad ar Orchymyn y GMC, a fydd yn diwygio’r ddeddfwriaeth sy’n rheoli'r ffordd rydym yn

[bookmark: Regulatory_reform][bookmark: Our_vision_for_the_future_of_medical_edu]rheoleiddio meddygon. Mae’r ddeddfwriaeth ddrafft yn ymdrin â phob agwedd ar ein gwaith, gan gynnwys pwerau a dyletswyddau ar gyfer cofrestru, addysg a hyfforddiant, ac addasrwydd i ymarfer. Rydym wedi bod yn galw ers tro am ddiwygio, ac rydym yn croesawu’n gynnes y cam pwysig hwn tuag at fframwaith mwy ymatebol a hyblyg sy’n gofalu bod anghenion cleifion, a’r gweithwyr proffesiynol sy’n cael eu rheoleiddio gennym ni, yn cael eu gwasanaethu’n well.
11 Gallwch ddarllen ein hymateb cychwynnol i’r cyhoeddiad ar ein gwefan. Byddwn nawr yn adolygu’r ymgynghoriad yn fanwl, ac yn rhannu ein safbwynt â phartneriaid maes o law. Rydym yn fwy na pharod i gwrdd â rhanddeiliaid i drafod y diwygiadau hyn yn fanylach.
12 Rydym yn dal i edrych tua'r dyfodol i gynllunio ein gwaith i weithredu’r diwygiadau yn dilyn canlyniad yr ymgynghoriad, gan ganolbwyntio ar gynlluniau manylach ar gyfer y gweithgareddau hynny a fydd yn digwydd yn y dyfodol agos. Mae rhagor o wybodaeth am yr amserlen, a’r effaith rydym yn disgwyl i’r diwygiadau ei chael, ar gael ar ein tudalennau gwe perthnasol.
[bookmark: Reviewing_our_Personal_Beliefs_guidance]Ein gweledigaeth ar gyfer dyfodol addysg a hyfforddiant meddygol
13 Rydym yn parhau i ddatblygu ein rhaglen Dyfodol addysg a datblygiad gyrfa. Mae'n rhaglen hirdymor lle byddwn yn adolygu’r safonau, y canlyniadau a’r canllawiau sy’n siapio sut mae addysg a hyfforddiant yn cael eu cynllunio a’u darparu ledled y DU. Drwy ein fframwaith, ein nod yw sicrhau bod gan feddygon, cymdeithion meddygol a chymdeithion anaesthesia y sgiliau a’r gefnogaeth angenrheidiol ar gyfer modelau gofal modern.
14 Bydd ein fframwaith addysg ar ei newydd wedd yn canolbwyntio ar ddiogelwch cleifion, addysg o ansawdd uchel a hyblygrwydd. Bydd yn cefnogi mwy o amgylcheddau dysgu, llwybrau cliriach a chefnogaeth gryfach i addysgwyr. Rydym yn clywed themâu cyson ar draws y DU, gan gynnwys yr angen am sgiliau cyffredinol cryfach, mwy o ofal yn y gymuned, a mwy o waith amlddisgyblaethol.
15 Rydym yn ddiolchgar am y mewnbwn gwerthfawr sydd wedi dod i law hyd yma, sy’n helpu i siapio sylfeini ein gwaith ymgysylltu parhaus. Wrth i ni baratoi ar gyfer ymgynghoriad ffurfiol, rydym yn annog cydweithwyr i gofrestru i ymuno â chymuned fuddiant Dyfodol Addysg a Datblygiad Gyrfa (Future Ed) er mwyn cael gwybod y diweddaraf a chyfrannu at y gwaith.
Adolygu ein canllawiau ar Gredoau Personol
16 [bookmark: SAS/LE_doctors_survey]Ym mis Mawrth, fe wnaethom lansio ymgynghoriad cyhoeddus ar ddiweddariadau arfaethedig i ganllawiau sy’n helpu gweithwyr cofrestredig i ddarparu gofal da a diogel, gan ystyried eu credoau eu hunain a chredoau eu cleifion. Mae’r canllawiau’n canolbwyntio’n benodol ar gredoau personol mewn ymarfer proffesiynol. Nid yw'r canllawiau’n rhoi sylw i gredoau a fynegir y tu allan i’r gwaith, na sut rydym yn ystyried pryderon a allai gael eu cyflwyno i’r GMC. Mae’r ymgynghoriad ar agor tan 11 Mehefin 2026.
Arolwg meddygon LE/SAS
17 [bookmark: Equality,_diversity_and_inclusion]Ar 21 Ebrill, fe wnaethom lansio arolwg ar gyfer meddygon LE ac SAS ar draws y DU. Bydd yr arolwg ar agor am chwe wythnos tan 2 Mehefin. Nod yr arolwg yw cael darlun mwy cyfredol o’u profiadau, a bydd yn rhoi set gynhwysfawr o ddata i ni a fydd yn ein helpu i ddeall yn well y grwpiau meddygon hanfodol hyn. Byddwn yn gofyn am eu cyfrifoldebau, eu cyfleoedd i ddatblygu’n broffesiynol, a'u profiadau o ddiwylliannau yn y gweithle. A byddwn yn ystyried eu cynlluniau gyrfa ar gyfer y dyfodol, a’u barn am y cymorth maent yn ei dderbyn.
18 [bookmark: Maternity_resource]Byddwn yn cyhoeddi’r data a’r canfyddiadau mewn adroddiad, y byddwn wedyn yn ei rannu ag arweinwyr systemau a chyflogwyr ar draws pedair gwlad y DU. Bydd hyn yn helpu pob un ohonom sydd â chyfrifoldeb dros addysg, hyfforddiant, a dysgu gydol oes i fanteisio i’r eithaf ar sgiliau a phrofiad meddygon LE ac SAS, ac yn sicrhau eu bod yn gallu manteisio ar y cyfleoedd angenrheidiol i ddiwallu anghenion cleifion yn y dyfodol.

Cydraddoldeb, amrywiaeth a chynhwysiant
19 Cyhoeddwyd ein hadroddiad blynyddol diweddaraf ar Gydraddoldeb, Amrywiaeth a Chynhwysiant ar 15 Ionawr 2026, ac mae'n rhoi’r wybodaeth ddiweddaraf am y cynnydd a wnaed yn erbyn ein targedau Cydraddoldeb, Amrywiaeth a Chynhwysiant. O ran cael gwared ar anghymesuredd mewn atgyfeiriadau, mae'r bylchau o ran atgyfeiriadau gan gyflogwyr yn lleihau – gwelir llai o anghymesuredd mewn cyrff dynodedig, ac rydym yn dal ar y trywydd iawn i gyrraedd ein targed ar gyfer 2026, a fydd yn mynd â ni gam yn nes at system lle mae pob meddyg yn sefyll ar dir cyfartal.
20 Digon cymysg yw’r darlun o safbwynt addysg a hyfforddiant: nid yw’r cynnydd o ran canlyniadau arbenigedd – yn enwedig yn achos graddedigion o’r tu allan i’r DU – yn cael ei adlewyrchu yng nghamau cynharach y broses, wrth i gynnydd mesurau ar gyfer ysgolion meddygol ac F1 arafu. Mae’n hollbwysig ein bod yn dal i gymryd camau ar draws y system os ydym am sicrhau diwylliannau tecach ar bob cam ar hyd y llwybr addysg a hyfforddiant.
Adnodd mamolaeth
21 Fis Ebrill, fe wnaethom lansio adnodd newydd gan y GMC i gefnogi’r rheini sy’n dymuno mynegi pryderon am ofal mamolaeth. Mae’r adnodd ar gael yn Gymraeg ac yn Saesneg, ac rydym yn ddiolchgar i Llais am eu mewnbwn wrth i ni ddatblygu’r adnodd.



[bookmark: Regulation_of_PAs_and_AAs]Rheoleiddio cymdeithion meddygol a chymdeithion anaesthesia
22 Ers 13 Rhagfyr 2024, ni sy'n rheoleiddio cymdeithion meddygol a chymdeithion anaesthesia. Ers mis Ebrill 2026, rydym wedi cymeradwyo ceisiadau cofrestru 4,369 o gymdeithion meddygol a 205 o gymdeithion anaesthesia. O blith y rhain, rhoddodd 216 cydymaith meddygol a 6 chydymaith anaesthesia gyfeiriad yng Nghymru.
23 Yn adolygiad annibynnol Gillian Leng o’r proffesiynau cymdeithion meddygol a chymdeithion anaesthesia yn Lloegr, a gyhoeddwyd ar 16 Gorffennaf 2025, argymhellwyd nifer o gamau gweithredu. Rydym wrthi’n mynd i’r afael ag argymhelliad 15 yr adolygiad, sy’n ymwneud â'r ffordd rydym yn cyflwyno ein safonau er mwyn gwahaniaethu’n well rhwng y proffesiynau. Yng Nghymru, rydym yn cyfrannu at Grŵp Cynghori Cymru ar gyfer Adolygiad Leng, o dan gadeiryddiaeth y Dirprwy Brif Swyddog Meddygol. Rydym hefyd yn cydweithio â’r Adran Iechyd a Gofal Cymdeithasol wrth iddynt fwrw ymlaen â’u hymgynghoriad ar deitlau diwygiedig ar gyfer cymdeithion meddygol a chymdeithion anaesthesia. Hefyd, rydym yn rhoi trefniadau yn eu lle er mwyn i ni fod yn barod i ddiweddaru ein systemau a’n deunyddiau yn brydlon ar ôl i unrhyw deitlau newydd gael eu cadarnhau mewn deddfwriaeth (byddwn yn parhau i ddefnyddio’r teitlau presennol yn y cyfamser).
24 Byddwn yn parhau i gefnogi Llywodraeth Cymru, AaGIC a phartneriaid wrth i’r gwaith fynd rhagddo i bennu’r dull mwyaf effeithiol o’u cyflwyno a’u rhoi ar waith.

[image: ]
Dyfodol addysg a datblygiad gyrfa (Future Ed):
crynodeb
Future Ed yw ein rhaglen hirdymor i ddiweddaru fframwaith addysg y DU erbyn 2030 fel bod meddygon, cymdeithion meddygol a chymdeithion anaesthesia yn barod ar gyfer gofal iechyd modern, ac yn gallu parhau i ddiwallu anghenion cleifion a’r cyhoedd wrth iddynt newid.

Pam mae angen y gwaith hwn
Mae gofal iechyd yn newid yn gyflym. Mae pobl yn byw’n hirach gydag anghenion mwy cymhleth, mae gwasanaethau o dan bwysau, ac mae’r gweithlu’n dod yn fwy amrywiol. Mae rhanddeiliaid ar draws y pedair gwlad wedi pwysleisio'r angen am y canlynol:
· sgiliau cyffredinol ehangach ochr yn ochr ag arbenigedd penodol
· gwell cefnogaeth i addysgwyr
· mynediad tecach a mwy hyblyg at hyfforddiant
· addysg sy’n adlewyrchu realiti ymarfer modern
Mae angen i addysg a hyfforddiant fod yn hyblyg, yn deg ac yn ymatebol er mwyn diwallu’r anghenion hyn.

Beth fydd Future Ed yn ei gyflawni
Drwy ein gwaith ar safonau, datblygiad gyrfa ac asesu, byddwn yn:
· diweddaru ein safonau a’n canlyniadau ar gyfer addysg a hyfforddiant
· cryfhau disgwyliadau ar gyfer amgylcheddau dysgu a chefnogaeth i addysgwyr
· cefnogi mynediad mwy hyblyg a chynhwysol at hyfforddiant
· ymwreiddio cydraddoldeb, amrywiaeth a chynhwysiant ar draws y fframwaith addysg
· casglu tystiolaeth ar gyfer dulliau newydd drwy dreialu ac ymgysylltu.
Ein nod yw cael gweithlu hyderus a hyblyg sy’n gallu parhau i ddarparu gofal da a diogel i gleifion.
Byddwn yn gosod disgwyliadau clir ar gyfer addysg a hyfforddiant, yn cefnogi arloesedd ac yn creu’r sylfaen dystiolaeth angenrheidiol ar gyfer dulliau newydd o weithredu, ac yn defnyddio ein gwybodaeth i helpu i gryfhau’r system ehangach.



Cofrestrwch ar gyfer cymuned fuddiant Future Ed i gael diweddariadau chwarterol.

Mae’r GMC yn elusen sydd wedi ei chofrestru yng Nghymru a Lloegr (1089278) a’r Alban (SC037750).
Mae croeso i chi gysylltu â ni yn Gymraeg. Byddwn yn ymateb yn Gymraeg, heb i hyn beri oedi.

